กรมอุตุนิยมวิทยา เตือน ประเทศไทย มีฝนตกหนักถึงหนักมากบางพื้นที่ ตั้งแต่วันที่ 7 -10 กันยายน นี้
กรมอุตุนิยมวิทยา เตือน ประเทศไทย มีฝนตกหนักถึงหนักมากบางพื้นที่ ตั้งแต่วันที่ 7 -10 กันยายน
 




นายวันชัย ศักดิ์อุดมไชย อธิบดีกรมอุตุนิยมวิทยา กล่าวถึงสถานการณ์ฝนตกหนักบริเวณประเทศไทย ว่า เนื่ิองจากความกดอากาศสูงจากประเทศจีนได้แผ่ลงมาปกคลุมบริเวณ สปป.ลาว และเวียดนามตอนบน ส่งผลให้ประเทศไทยจะมีฝนเพิ่มมากขึ้น และมีฝนฟ้าคะนองและลมกระโชกแรงในระยะแรก กับมีฝนตกหนักถึงหนักมากบางพื้นที่ ตั้งแต่วันที่ 7 -10 กันยายน บริเวณภาคเหนือ ภาคตะวันออกเฉียงเหนือ ภาคกลาง ภาคตะวันตก และภาคใต้ รวมทั้ง กรุงเทพมหานครและปริมณฑล จึงขอให้ประชาชนระวังอันตรายจากน้ำท่วมฉับพลัน ดินโคลนถล่ม และน้ำป่าไหลหลากด้วย แบ่งเป็น วันที่ 7 กันยายน ฝนตกบริเวณภาคเหนือและภาคตะวันออกเฉียงเหนือ  วันที่ 8-9 กันยายน ได้รับผลกระทบในพื้นที่ภาคเหนือ ภาคตะวันออกเฉียงเหนือ ภาคตะวันออก ภาคใต้ และภาคกลาง และ วันที่ 10 กันยายน ฝนตกบริเวณภาคเหนือ ภาคตะวันออกเฉียงเหนือ ภาคตะวันออก ภาคใต้ และภาคกลาง